rejauldu/bengali-wikipedia huggingface dataset:
থাম্ব|ইসলামের পর বেলাল রা. নির্যাতনের স্বীকার হন। উমাইয়া ইবন খালাফ ইবন সাফওয়ানসহিহ বুখারী   ছিলেন মক্কার অধিবাসী একজন আরব, কুরাইশ গোত্রের একজন নেতৃস্থানীয় সদস্য এবং বনি জুমাহ গোত্রের প্রধান। তিনি ছিলেন নবী মুহাম্মাদের অনুসারী মুসলিমদের একজন প্রতিপক্ষ যিনি বিলাল ইবন রাবাহ নাম্নী ক্রীতদাস সাহাবীর মুনিব হওয়ার জন্য এবং ইসলাম গ্রহণ করার কারণে তাকে নির্যাতন করার জন্য সবচেয়ে বেশি পরিচিত।  পরিবার  কুনিয়া: আবু সাফওয়ান  নিসবাহ: উমাইয়া ইবনে খালাফ ইবনে হাবিব ইবনে ওয়াহাব ইবনে হুজাফাহ ইবনে জুমাহ  তার পুত্র, সাফওয়ান ইবনে উমাইয়া, মক্কা বিজয়ের পর্ব ইসলাম ধর্ম গ্রহণ করে। তার আরেক পুত্র ওয়ালিদ বদরের যুদ্ধে নিহত হয়।  ভাই: উবাই ইবনে খালাফ  নাতি: আবদুল্লাহ ইবনে সাফওয়ান   মুসলিমদের বিরোধিতা  উমাইয়া মক্কার মূর্তিপূজার আনুষ্ঠানিকতার সঙ্গে সম্পৃক্ত ছিলেন। তিনি কাবা প্রাঙ্গনে সুগন্ধি বিতরণ করতেন।  মুহাম্মাদ (সা.) মূর্তিপূজার বিরোধিতা শুরু করলে উমাইয়া তার ঘোর বিরোধী হয়ে ওঠেন।  তিনি তার ক্রীতদাস বিলাল ইবনে রাবাহকে ইসলাম গ্রহণের অপরাধে নির্যাতনের কারণেও সমধিক পরিচিত। বিলাল (রা.) কে মরুভূমির উত্তপ্ত বালিতে শুইয়ে রাখা হতো এবং তার বুকের উপর একটি বড় আকারের ভারি পাথর রেখে দেয়া হতো, যে কারণে সে সময় তার নিঃশ্বাস প্রায় বন্ধ হয়ে যেতো। এরপরেও সে ইসলাম ত্যাগ করতে অস্বীকৃতি জানালে উক্ত পাথরের উপর একজন মানুষকে উঠিয়ে তাকে লাফাতে বলা হতো। এত কিছুর পরেও বিলাল অবিরাম "আহাদ, আহাদ" (এক ঈশ্বর, এক ঈশ্বর) বলে চিৎকার করতে থাকতো।   বদরের যুদ্ধ  উমাইয়া বদরের যুদ্ধের দিন বিলাল ইবনে রাবাহর নির্দেশনায় আনসারদের হাতে তার এক পুত্রসহ নিহত হন।   তথ্যসূত্র   বিষয়শ্রেণী:আরব ব্যক্তি বিষয়শ্রেণী:মুহাম্মাদের যুগের মুসলিমবিরোধী অমুসলিম বিষয়শ্রেণী:বদর যুদ্ধে নিহত সাহাবা বিষয়শ্রেণী:কুরাইশ বিষয়শ্রেণী:৬২৪-এ মৃত্যু
ওয়ালিস দাভি নুনেস দা সিলভা দিয়াস (, ; জন্ম: ১০ মে ২০০৭; ওয়ালিস দাভি নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন ওয়ালিস দাভি নুনেস দা সিলভা দিয়াস ২০০৭ সালের ১০ই মে তারিখে ব্রাজিলের গুয়াপিমিরিমে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
এতবারপুর বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।   ইতিহাস  এতবারপুর ইউনিয়ন পূর্বে ৭নং চান্দিনা পশ্চিম ইউনিয়ন নামে পরিচিত ছিল। এ ইউনিয়নের উত্তরাংশের কিছু অংশ চান্দিনা পৌরসভার আওতাধীন হওয়ায় বাকি অংশকে ৭নং এতবারপুর ইউনিয়ন নামে নতুন নামকরণ করা হয়।   অবস্থান ও সীমানা  চান্দিনা উপজেলার পূর্বাংশে এতবারপুর ইউনিয়নের অবস্থান। এ ইউনিয়নের পূর্বে বরকইট ইউনিয়ন, উত্তরে চান্দিনা পৌরসভা, পশ্চিমে বাড়েরা ইউনিয়ন ও মাইজখার ইউনিয়ন এবং দক্ষিণে বরুড়া উপজেলার খোশবাস উত্তর ইউনিয়ন অবস্থিত।   প্রশাসনিক কাঠামো  এতবারপুর ইউনিয়ন চান্দিনা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।   শিক্ষা প্রতিষ্ঠান  এতবারপুর ইউনিয়নে কয়েকটি শিক্ষা প্রতিষ্ঠান রয়েছে,৩ টি প্রাথমিক বিদ্যালয়,১ টি উচ্চ মাধ্যমিক স্কুল রয়েছে,এখানে প্রায় ২০০০ শিক্ষার্থী রয়েছে,এখনে শিক্ষার হার শতকরা ৮৫%।   খাল ও নদী  এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের নুরপুর ও বানিয়াচং গ্রামের পাশ দিয়ে প্রবাহিত হয়েছে।    আরও দেখুন   চান্দিনা উপজেলা  চান্দিনা থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:চান্দিনা উপজেলার ইউনিয়ন
সাদ্দাম ওমর আল-জামাল (     ) একজন সিরিয়ার ইসলামী জঙ্গি এবং ইরাকের ইসলামিক স্টেট এবং লেভেন্টের নেতা। তিনি ২০১৪ সালের আল-শাইয়াত গণহত্যায় অংশ নিয়ে এবং জর্দানের পাইলট মুয়াত আল-কাসসবেহের মৃত্যুর সাথে জড়িত থাকার জন্য কুখ্যাত ।    ইতিহাস    ফ্রি সিরিয়ান আর্মি  তিনি মূলত আল্লাহু আকবার ব্রিগেডের নেতা ছিলেন, দেইর এজরে পরিচালিত একটি ফ্রি সিরিয়ান আর্মি গোষ্ঠী, যাদের ৮০০ এরও বেশি যোদ্ধা ছিল। আল-জাজিরার মতে, "জামাল কেবল একটি ব্যাটালিয়নের নেতা ছিলেন না, পুরো সিরিয়ার পূর্ব অঞ্চলের শীর্ষস্থানীয় এফএসএ কমান্ডারও ছিলেন।" তিনি সুপ্রিম মিলিটারি কাউন্সিলের (সিরিয়া) পূর্ব ফ্রন্টের নেতা ছিলেন। আল্লাহু আকবর ব্রিগেড আহফাদ আল-রসুল ব্রিগেডের অংশ ছিল।   ইসলামিক স্টেট  ১৬ ডিসেম্বর ২০১৩-তে, তিনি ইরাক এবং লেভান্টে ইসলামিক স্টেটে যোগদানের ঘোষণা দিয়ে 'ইরাক ও লেভেন্টে ইসলামিক স্টেটকে লক্ষ্য করে সবচেয়ে বড় ষড়যন্ত্রের প্রকাশ' শিরোনামে একটি ভিডিওতে উপস্থিত হন।   আইএসআইএল-এ যোগ দেওয়ার ক্ষেত্রে তার যে পরিমাণে পছন্দ ছিল তা বিতর্কিত হয়েছে,তার দুই ভাইকে অপহরণ করার পরে, তার ভাইয়ের বাড়িতে বোমা ফেলা হয়েছিল এবং তার বেশ কয়েকজন যোদ্ধা মারা গিয়েছিলেন।।এসময় জামাল একটি হত্যাকাণ্ডের চেষ্টা থেকে পালিয়ে যায়,তখন এক সদর দফতরে নিজেকে উড়িয়ে দেয়। জামাল স্টেট ব্যাংকের একটি শাখা প্রতিষ্ঠা করেছিলেন।  তারপর থেকে ২০১৪ সালের মধ্যে তিনি সিরিয়ার আবু কামালের নিজের বাসস্থান শহর আইএসআইএল আমির ছিলেন।   ২০১৫ সালের সেপ্টেম্বরে জানা গেছে যে তিনি ইরাক-সিরিয়া সীমান্তে বিস্তৃত তাদের ইউফ্রেটিস প্রদেশের আইএসআইএল গভর্নর আবু ফিরস আল-ইরাকির সহকারী হিসাবে নিয়োগ পেয়েছিলেন।  সাদ্দাম আল জামাল ইরাকি বাহিনী সিরিয়া-ইরাক সীমান্তে আরও চার কমান্ডার সহ ৯ মে ২০১৮ তে গ্রেপ্তার হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:সিরীয় সালাফি
ডোরিয়া শফিক (‎; ১৪ ডিসেম্বর ১৯০৮ – ২০ সেপ্টেম্বর ১৯৭৫) ছিলেন একজন মিশরীয় নারীবাদী, কবি এবং সম্পাদক এবং ১৯৪০ এর দশকের মাঝামাঝি মিশরে নারী মুক্তি আন্দোলনের অন্যতম প্রধান নেতা। তার প্রচেষ্টার প্রত্যক্ষ ফলস্বরূপ, মিশরীয় সংবিধান দ্বারা মিশরীয় মহিলাদের ভোটাধিকার দেওয়া হয়েছিল।  প্রাথমিক জীবন ডোরিয়া শফিক ১৯০৮ সালের ১৪ই  ডিসেম্বর মিশরের তান্তা তে জন্মগ্রহণ করেন। তার পিতা আহমদ ছফিক এবং মাতা রতিবা নাসিফ।  ১৮ বছর বয়সে তিনি প্রথম মিশরীয় মেয়েদের মধ্যে একজন, যিনি মাধ্যমিক বিদ্যালয়ের বাকলোরিয়া ডিগ্রি অর্জন করেছিলেন। প্যারিসের সোরবোন বিশ্ববিদ্যালয় এ পড়াশোনার জন্য মিশরের শিক্ষা মন্ত্রণালয় তাকে একটি বৃত্তি প্রদান করে। তিনি সোরবনে দর্শনে পিএইচডি করার জন্যও পড়াশোনা করেছেন। তিনি উচ্চতর যোগ্যতা (উল্লেখযোগ্য সম্মানসূচক) সহ তার পিএইচডি (ডক্টরেট ডি'ইট) লাভ করেন। ১৯৩৫ সালে একজন মিশরীয় মেয়ে হিসাবে তিনি একটি সৌন্দর্য প্রতিযোগিতায় অংশগ্রহণ করেছিলেন, যা বিতর্কের জন্ম দিয়েছিল।  প্যারিসে থাকাকালীন, শফিক নুরেলদিন রাগাইকে বিয়ে করেছিলেন; রাগাই একজন আইন ছাত্র যিনি স্কলারশিপে ছিলেন এবং তার পিএইচডি নিয়ে কাজ করছিলেন।  কর্মজীবন ১৯৪৮ সালে শফিক মহিলাদের প্রাথমিক সামাজিক সমস্যা সমাধানে এবং তাদের দেশের নীতিতে তাদের অন্তর্ভুক্তি নিশ্চিত করার জন্য বেন্ট এল নিল ইউনিয়ন তৈরি করেছিলেন। ইউনিয়ন সারা দেশে নিরক্ষরতা দূরীকরণে কাজ করেছে; সেই উদ্দেশ্যে কেন্দ্র স্থাপন, কর্মজীবী ​​নারীদের জন্য একটি কর্মসংস্থান অফিস এবং একটি ক্যাফেটেরিয়া স্থাপন করেছে।  প্রথম অনশন  ১৯৫৪সালের ১২ই মার্চ, নারীবিহীন সাংবিধানিক কমিটি গঠনের প্রতিবাদে ডোরিয়া শফিক প্রেস সিন্ডিকেটে আট দিনের অনশন শুরু করেন। তিনি একটি লিখিত বিবৃতি পেয়ে তার ধর্মঘট শেষ করেন যে রাষ্ট্রপতি নজিব এমন একটি সংবিধানে প্রতিশ্রুতিবদ্ধ যা নারীর অধিকারকে সম্মান করে।   বিশ্ব ভ্রমণ  তার অনশন কর্মসূচির প্রতি আগ্রহের ফলে ডোরিয়া শফিককে মিশরীয় নারীদের নিয়ে এশিয়া, ইউরোপ এবং যুক্তরাষ্ট্রে বক্তৃতার আমন্ত্রণ জানানো হয়েছিল। তিনি ইতালি, ইংল্যান্ড, ফ্রান্স, মার্কিন যুক্তরাষ্ট্র, জাপান, ভারত, সিলন এবং পাকিস্তান ভ্রমণ করেছিলেন।   ভোটাধিকার  ডোরিয়া শফিকের প্রচেষ্টার ফলস্বরূপ, নারীদের ১৯৫৬ সালের সংবিধানের অধীনে ভোটাধিকার প্রদান করা হয়েছিল, তবে, তাদের অবশ্যই সাক্ষর হতে হবে, যা পুরুষ ভোটের পূর্বশর্ত ছিল না।  ব্যক্তিগত জীবন শফিক ১৯৩৭ সালে প্যারিসে নুরেলদিন রাগাইকে বিয়ে করেন। তিনি মিশরের একজন বিশিষ্ট আইনজীবী হয়েছিলেন এবং শফিকের সমস্ত প্রচেষ্টাকে সমর্থন করতেন। তারা ৩১ বছর (তারা বিবাহবিচ্ছেদ করেছিল ১৯৬৮ সালে) একসাথে ছিল এবং তাদের একমাত্র মেয়ে জেহানে। ডোরিয়া শফিক নির্জন জীবন যাপন করতেন এবং তাকে দেখতে আসতেন তার মেয়ে এবং নাতি -নাতনিরা।  টীকা  তথ্যসূত্র   Asunción Oliva Portoles, Recuperación de una voz olvidada, Madrid: Huerga y Fierro editores, 2010.   Cynthia Nelson, Doria Shafik, Egyptian Feminist: A woman Apart, Gainesville: University Press of Florida (EE.UU.), 1996.   বহিঃসংযোগ  Doria Shafik অফিসিয়াল স্মারক ওয়েবসাইট  "Doria Shafik (1908-1975", সিস্টার-হুড পত্রিকা, - ৯ অগাস্ট ২০১৬  Selections from the Bint al-Nil journal  বিষয়শ্রেণী:১৯০৮-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশরীয় নারীবাদী বিষয়শ্রেণী:ইসলামি নারীবাদী বিষয়শ্রেণী:১৯৭৫-এ আত্মহত্যা বিষয়শ্রেণী:মিশরীয় বিপ্লবী
মার্কিন যুক্তরাষ্ট্রের ফেডারেল ইনফরমেশন প্রসেসিং স্ট্যান্ডার্ড (এফআইপিএস) হল সর্বজনীনভাবে ঘোষিত মানগুলির একটি সেট যা ন্যাশনাল ইনস্টিটিউট অফ স্ট্যান্ডার্ডস অ্যান্ড টেকনোলজি (এনআইএসটি) অ-সামরিক মার্কিন যুক্তরাষ্ট্রের সরকারি সংস্থা এবং ঠিকাদারদের কম্পিউটার সিস্টেমে ব্যবহারের জন্য তৈরি করেছে। এফআইপিএস মানগুলি কম্পিউটারের নিরাপত্তা এবং আন্তঃকার্যযোগ্যতা নিশ্চিত করার জন্য প্রয়োজনীয়তাগুলি স্থাপন করে এবং যে ক্ষেত্রে উপযুক্ত শিল্প মানগুলি ইতোমধ্যে বিদ্যমান নেই সেগুলির জন্য উদ্দিষ্ট। অনেক এফআইপিএস স্পেসিফিকেশন প্রযুক্তিগত সম্প্রদায়ের ব্যবহার করা মানগুলির পরিবর্তিত সংস্করণ, যেমন আমেরিকান ন্যাশনাল স্ট্যান্ডার্ডস ইনস্টিটিউট (এএনএসআই), ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইই), এবং ইন্টারন্যাশনাল অর্গানাইজেশন ফর স্ট্যান্ডার্ডাইজেশন (আইএসও)।  আরও দেখুন  ফেডারেল ইনফরমেশন সিকিউরিটি ম্যানেজমেন্ট অ্যাক্ট অফ ২০০২ (ফিসমা)  এফআইপিএস ১৩৭ (ফেডারেল স্ট্যান্ডার্ড ফর লিনিয়ার প্রেডিক্টিভ কোডিং)  এফআইপিএস ১৪০ (ক্রিপ্টোগ্রাফি মডিউলগুলির জন্য সুরক্ষা প্রয়োজনীয়তা)  এফআইপিএস ১৫৩ (থ্রিডি গ্রাফিক্স)  এফআইপিএস ১৯৭ (রিজেন্ডেল / এইএস সাইফার)  এফআইপিএস ১৯৯ (ফেডারেল ইনফরমেশন অ্যান্ড ইনফরমেশন সিস্টেমগুলির সুরক্ষা শ্রেণিবদ্ধকরণের জন্য স্ট্যান্ডার্ডস)  এফআইপিএস ২০১ (ফেডারেল কর্মচারী এবং ঠিকাদারদের জন্য ব্যক্তিগত পরিচয় যাচাইকরণ)  এফআইপিএস অঞ্চল কোডের তালিকা  এফআইপিএস রাষ্ট্রীয় কোডগুলির তালিকা  তথ্যসূত্র  বহিঃসংযোগ    বিষয়শ্রেণী:ন্যাশনাল ইনস্টিটিউট অব স্ট্যান্ডার্ডস অ্যান্ড টেকনোলজি বিষয়শ্রেণী:নিরাপত্তা সম্মতি বিষয়শ্রেণী:মার্কিন যুক্তরাষ্ট্রের মানদণ্ড বিষয়শ্রেণী:পরিসংখ্যানগত উপাত্ত কোডিং
সমাজ সহিলদেও ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।   অবস্থান ও সীমানা:  সমাজ সহিলদেও ইউনিয়নের উত্তরে বড়কাশিয়া বিরামপুর ইউনিয়ন ও দক্ষিণে আটপাড়া উপজেলার সুখারী ইউনিয়ন অবস্থিত।হুবে সুয়াইর ইউনিয়ন ও পশ্চিমে আটপাড়া উপজেলার লুনেশ্বর ইউনিয়ন অবস্থিত।   ইতিহাস   গ্রামসমূহ:  ১.মেদিপাথর কাটা  ২.সহিলদেও   ৩.শাখ্রাজ  ৪.রামজীবন পুর  ৫.কেওয়ারদিঘী  ৬.উতিয়ার কোনা  ৭.জয়পুর  ৮.পাইলাটি  ৯.সমাজ  ১০.কমলপুর  ১১.ছিরাম্পুর  ১২.মিয়াশি  ১৩. খালুয়া  ১৪.মাহমুদপুর  ১৫.কয়রাপাড়া  ১৬.নয়াপাড়া  ১৭.হিম্মতপুর  . ১৮. সরিষা হিম্মতপুর  ১৯. নিহাড়া  ২০.হাসলা  ২১. মোবারকপুর   ২২. জিকরওলা   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান:  ১.খান বাহাদুর কবির উদ্দিন খান উচ্চ বিদ্যালয়, মেদিপাথর কাটা   ২. সমাজ উচ্চ বিদ্যালয়, সমাজ  ৩. হাছলা উচ্চ বিদ্যালয়, হাছলা  ৪. জয়পুর আলিয়া মাদ্রাসা, জয়পুর  ৫. খালুয়া দাখিল মাদ্রাসা   দর্শনীয় স্থান   ১.মেদিপাথর কাটা গ্রামে রয়েছে খান বাহাদুর কবির উদ্দিন খান এর দালান বাড়ি,    ২.খান বাহাদুর কবির উদ্দিন খান উচ্চ বিদ্যালয় এর শহিদ মিনার,   ৩.গ্রামের ভিতর দিয়ে বয়ে যাওয়া ছোট নদী।   ৪. সহিলদেও গ্রামে রয়েছে  চৌধুরী বাড়ির পুকুর ঘাট,সরু খাল ইত্যাদি।  ৫,চাতল বিল।  ৬•কামড়াইল হাওড়।  ৭•পাগলা হাওড়।   উল্লেখযোগ্য ব্যক্তিত্ব:  খান বাহাদুর কবির উদ্দিন খান: রাজনীতিবিদ ও আইনজীবি।বঙিয় আইন পরিষদের সদস্য নির্বাচিত ১৯৩৭সাল।  চাঁন খাঁ পাঠান:   মরমী বাউল সাধক।  অধ্যাপক ডক্টর সাইদুর রহমান: কৃষিবিদ।  কৃষিবিদ আব্দুস সাত্তার: কৃষিবিদ।  হযরত মিসকিন শাহ: ইসলাম প্রচারক আউলিয়া।   জনপ্রতিনিধি বর্তমান চেয়ারম্যান: আমিননুল ইসলাম খান(সোহেল)  বর্তমান মেম্বার : মুহাম্মদ দুলাল মিয়া (৫নং ওয়ার্ড)  বর্তমান মহিলা মেম্বার : শেফালী আক্তার (৪,৫,৬)   আহমেদ আলী হিরা ( সাবেক চেয়ারম্যান)   মাসউদুর রহমান( সাবেক চেয়ারম্যান)   রূহূল কবির  খান মাসুম (সাবেক চেয়ারম্যান)   স্বপন আহমেদ (সাবেক চেয়ারম্যান)   আরও দেখুন    ময়মনসিংহ বিভাগ  নেত্রকোণা জেলা  মোহনগঞ্জ উপজেলা   তথ্যসূত্র   বিষয়শ্রেণী:মোহনগঞ্জ উপজেলার ইউনিয়ন
কাজী আনোয়ার হোসেন (১৪জানুয়ারি ১৯৪১ - ৮ ফেব্রুয়ারি ২০০৭) ছিলেন বাংলাদেশের একজন চিত্রশিল্পী যিনি গ্রাম বাংলার চিরায়ত চিত্রাঙ্কনে বিশেষ পরিচিত ছিলেন। শিল্পকলায় বিশেষ অবদানের জন্য বাংলাদেশ সরকার ২০১৬ সালে তাকে মরণোত্তর একুশে পদকে ভূষিত করে। কাজী আনোয়ার হোসেনের মৃত্যুর পর তার ছেলে কাজী আশিকুর হোসেন অপু একান্ত প্রচেষ্টায় একুশে পদকপ্রাপ্ত চিত্রশিল্পী কাজী আনোয়ার হোসেন সমাজকল্যাণ সংস্হা গঠন করা হয়।  সমাজের উন্নয়নে এবং উচ্চশিক্ষার ক্ষেত্রে শিক্ষার্থীদের সহায়তা করে আসছে সংস্থটি। বিস্তারিত জানতে Website :     https://kazianowar.com/     জন্ম ও প্রাথমিক জীবন  কাজী আনোয়ার হোসেন বর্তমান বাংলাদেশের গোপালগঞ্জ জেলার কোটালিপাড়া থানার কুরপালা গ্রামে ১৯৪১ সালের ১৪ জানুয়ারি জন্মগ্রহণ করেন। তার পিতার নাম কাজী আবুল হোসেন এবং মাতার নাম আহিদুন্নেছা। পুলিশ ইন্সপেক্টর পিতা এবং গৃহীনি মাতার ১৩ সন্তানের মধ্যে তিনি ছিলেন দ্বিতীয়। গোপালগঞ্জ জেলায় জন্মগ্রহণ করলেও পিতার চাকুরীসূত্রে তিনি মাদারীপুরে বেড়ে উঠেন। মাধ্যমিকে পড়া অবস্থাতেই তার চিত্রশিল্পে হাতেখড়ি। তিনি ঢাকা বিশ্ববিদ্যালয়ের চারুকলা ইনষ্টিটিউটি থেকে ১৯৬৪ সালে স্নাতক উত্তীর্ণের পর পুরোপুরি চিত্রশিল্পতে মনোনিবেশ করেন।   কর্মজীবন  কর্মজীবনের প্রথম দিকে তিনি চিরায়ত গ্রাম বাংলার ছবি আঁকেন এবং পরবর্তীতে মিনিয়েচার ছবি আঁকতে বেশি পছন্দ করতেন। তার আঁকা ছবি বিভিন্ন সময় দেশ ও দেশের বাইরে ২২টিরও বেশি একক ও যৌথ প্রদর্শনীতে প্রদর্শিত হয়েছিল। ১৯৮৮ সালের বন্যার সময়ে তিনি ছবি এঁকে বিক্রি করে উপার্জিত অর্থ বর্নাত্যদের জন্য দান করেন। বাংলাদেশ স্বাধীনতা লাভের পর ভারতের প্রধানমন্ত্রী ইন্দিরা গান্ধী বাংলাদেশ সফরে এলে রাষ্ট্রপতি বঙ্গবন্ধু শেখ মুজিবুর রহমান তারই আঁকা একটি নৌকার ছবি ভারতের প্রধানমন্ত্রীকে উপহার হিসেবে দিয়েছিলন এবং সেসময় বঙ্গবন্ধু শেখ মুজিবুর রহমান কাজী আনোয়ার হোসেনকে “নৌকা আনোয়ার” হিসেবে উপাধি দেন। ৮ই ফেব্রুয়ারি ২০০৭ সালে মৃত্যুর পূর্বে তিনি তার আঁকা ২০০০-এর বেশি শিল্পকর্ম রেখে যান।   পুরস্কার ও সম্মাননা  তার কাজের স্বীকৃতি স্বরূপ বাংলাদেশ সরকার ২০১৬ সালে তাকে শিল্পকলায় একুশে পদকে ভূষিত করে।  রাষ্ট্রীয় মর্যাদায় ছবি সংরক্ষণ  ২০১৭ সালে রাষ্ট্রীয় উদ্যোগে কাজী আনোয়ার হোসেনের চিত্রকর্ম সংরক্ষণের ব্যবস্থা করা হয়। সারাদেশব্যপী ৬০টি জেলায় তার চিত্রকর্ম প্রদর্শন ও সংরক্ষণ করা হয়। এছাড়া বাংলাদেশ সরকার দেশের বাইরেও বিভিন্ন দূতাবাসে তার আঁকা চিত্রকর্ম প্রদর্শন করে।  চিত্রশালা    তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:২০০৭-এ মৃত্যু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:গোপালগঞ্জ জেলার ব্যক্তি বিষয়শ্রেণী:বাংলাদেশী চিত্রশিল্পী বিষয়শ্রেণী:একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
শামসুল ইসলাম বলতে যাদেরকে বোঝানো হতে পারে;  এম শামসুল ইসলাম, –(জন্ম: ১ জানুয়ারি ১৯৩২- মৃত্যু: ২৬ এপ্রিল ২০১৮) বাংলাদেশ জাতীয়তাবাদী দলের (বিএনপি) প্রয়াত নেতা।  মুন্সীগঞ্জ-৩ আসনের সাবেক সাংসদ ও সবেক মন্ত্রী। শামসুল ইসলাম,  –আ. ন. ম. শামসুল ইসলাম একজন বাংলাদেশী রাজনীতিবীদ। তিনি বর্তমানে বাংলাদেশ জামায়াতে ইসলামীর কেন্দ্রীয় নায়েবে আমীর।  শামসুল ইসলাম (ক্রিকেটার), –একজন বাংলাদেশী ক্রিকেটার।  শামসুল ইসলাম আলমাজী, –(মৃত্যু ২২শে অক্টোবর ২০০৯) ছিলেন একজন বাংলাদেশী চিত্রসাংবাদিক। তিনি আর্ন্তজাতকি খ্যাতিম্পন্ন আলোকচিত্রশিল্পী। শামসুল ইসলাম খান –সাবেক সংসদ সদস্য। প্রথম খালেদা জিয়া মন্ত্রিসভায় শিল্পমন্ত্রী।
ব্রিটিশ সাম্রাজ্যের অন্তর্গত কলোনি সমূহ যা পরবর্তীতে স্বাধীন ও সার্বভৌম দেশ হিসেবে আত্মপ্রকাশ করে, সেইসকল দেশসমূহে ইংরেজদের প্রণীত আইনের প্রভাব দেখা যায়; আইনের এই ব্রিটিশ সাম্রাজ্যের প্রভাবই মূলত কমন ল। বাংলাদেশ, ভারত, পাকিস্তান, শ্রীলঙ্কা সহ বিভিন্ন দেশ, যারা ব্রিটিশ সাম্রাজ্যের প্রাক্তন কলনি, তারা কমন ল দেশ হিসেবে চিহ্নিত হয়ে থাকে।  থাম্ব|মানচিত্রে বিশ্বের আইন পদ্ধতি - কমন ল  দণ্ডবিধি, ১৮৬০, দেওয়ানী কার্যবিধি ১৯০৮, ফৌজদারি কার্যবিধি ১৮৯৮, তামাদি আইন ১৯০৮, রেজিস্ট্রেশন আইন ১৯০৮ সহ বিভিন্ন আইন, যা ১৯ শতকের দিকে প্রণীত ও কার্যকরী হয়, এগুলোর মুল নির্যাস এখনো কমন ল দেশগুলোতে পরিলক্ষিত হয়।   তথ্যসূত্র   বিষয়শ্রেণী:আইন বিষয়শ্রেণী:সাধারণ আইন বিষয়শ্রেণী:আইনের ইতিহাস বিষয়শ্রেণী:আইনি ব্যবস্থা
বিশ্ব ইতিহাস সংঘ () হল কেতাবি সংঘ যেটি গবেষণা, শিক্ষাদান ও প্রকাশনার উৎসাহের মাধ্যমে বিশ্ব ইতিহাসের অধ্যয়নকে উৎসাহিত করে। এটি ১৯৮২ সালে প্রতিষ্ঠিত হয়েছে।  প্রতিষ্ঠানটি বিশ্ব ইতিহাসবিদদের একে অপরের সাথে সংযোগ করার জন্য অনেক সুযোগ প্রদান করে। এটি  "The Journal of World History" এবং "World History Bulletin" প্রকাশ করে, এবং ১৯৯৯ সাল সংঘটি "World History Association Book Prize" নামে পুরস্কার প্রদান করেছে।  তথ্যসূত্র  বহিঃসংযোগ    Middle Ground Journal  Midwest World History Association  বিষয়শ্রেণী:১৯৮২-এ প্রতিষ্ঠিত সংগঠন বিষয়শ্রেণী:বিশ্বের ইতিহাস বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত
আভা মজুমদার ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।   রাজনৈতিক জীবন  আভা মজুমদার ১৯৪২ কংগ্রেসের ভারত ছাড়ো আন্দোলনে যোগ দেন। এজন্য কারাদণ্ডে দণ্ডিত হন।   তথ্যসূত্র   বিষয়শ্রেণী:বাঙালি বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:নারী বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতীয় স্বাধীনতা কর্মী
বিসমিল্লাহ জান শিনওয়ারি (; জন্ম: ১৭ মার্চ ১৯৮৪) একজন আফগান ক্রিকেট আম্পায়ার।  তিনি ২০১৭ গাজী আমানউল্লাহ খান আঞ্চলিক ওয়ানডে টুর্নামেন্ট এবং আফগানিস্তানের ২০১৭-১৮ আহমদ শাহ আবদালি চার দিনের টুর্নামেন্টে ম্যাচগুলিতে আম্পায়ারের দায়িত্ব পালন করেন।   তিনি ৫ ফেব্রুয়ারি ২০১৮ এ আফগানিস্তান এবং জিম্বাবুয়ের মধ্যকার তার প্রথম টি-টোয়েন্টি আন্তর্জাতিক (টি২০আই) ম্যাচে ১ম আম্পায়ার হিসাবে মাঠে নামেন। ১১ ফেব্রুয়ারি ২০১৮ এ তিনি আফগানিস্তান এবং জিম্বাবুয়ের মধ্যে প্রথম একদিনের আন্তর্জাতিক (ওয়ানডে) ম্যাচে আম্পায়ার হিসাবে অভিষেক করেন।    বোমা বিস্ফোরণ  ২০২০ সালের ৩ অক্টোবর আফগানিস্তানের নানগারহার প্রদেশে একটি গাড়ি বোমা হামলায় ১৫ জন নিহত এবং ৩০ জন আহত হয়।  প্রাথমিকভাবে জানা গিয়েছিল যে বিস্ফোরণের সময় শিনওয়ারি সেখানে ছিলেন তবে তিনি বেঁচে গিয়েছিলেন।  তবে, পরে প্রকাশিত খবরে বলা হয়েছে যে এই বিস্ফোরণে তিনি মারা গিয়েছিলেন, তাঁর চাচাত ভাই, তার দুই সন্তান এবং তার ভাগ্নি সহ।  ২০২০ সালের ৪ অক্টোবর শিনওয়ারি বিস্ফোরণে নিহত হননি তা নিশ্চিত করতে টেলিফোনে বাংলাদেশি ওয়েবসাইট বিডি ক্রিকটাইমের সাথে কথা বলেছিলেন।    আরও দেখুন    ওয়ানডে আন্তর্জাতিক ক্রিকেট আম্পায়ারদের তালিকা  টি-টোয়েন্টি আন্তর্জাতিক ক্রিকেট আম্পায়ারদের তালিকা   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
নবীনগর পশ্চিম বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।   আয়তন  নবীনগর পশ্চিম ইউনিয়নের আয়তন ২,৫৭৭ একর (১০.৪৩ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী নবীনগর পশ্চিম ইউনিয়নের মোট জনসংখ্যা ১৮,৩৭৪ জন। এর মধ্যে পুরুষ ৮,৮১৯ জন এবং মহিলা ৯,৫৫৫ জন। মোট পরিবার ৩,৩৬৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৭৬২ জন।   ইতিহাস    অবস্থান ও সীমানা  নবীনগর উপজেলার পশ্চিমাংশে নবীনগর পশ্চিম ইউনিয়নের অবস্থান। এ ইউনিয়নের দক্ষিণ-পশ্চিমে শ্যামগ্রাম ইউনিয়ন; দক্ষিণে শ্রীরামপুর ইউনিয়ন ও নবীনগর পৌরসভা; পূর্বে নবীনগর পৌরসভা; উত্তরে তিতাস নদী, কৃষ্ণনগর ইউনিয়ন ও বীরগাঁও ইউনিয়ন এবং পশ্চিমে মেঘনা নদী, নরসিংদী জেলার রায়পুরা উপজেলার চানপুর ইউনিয়ন, পাড়াতলী ইউনিয়ন, বাঁশগাড়ী ইউনিয়ন ও মির্জারচর ইউনিয়ন অবস্থিত।   প্রশাসনিক কাঠামো  নবীনগর পশ্চিম ইউনিয়ন নবীনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী নবীনগর পশ্চিম ইউনিয়নের সাক্ষরতার হার ৩১.৩%।   শিক্ষা প্রতিষ্ঠান  প্রাথমিক বিদ্যালয়   প্রাথমিক বিদ্যালয় রয়েছে মোট ৯টি,  নবীপুর সরকারি প্রথমিক বিদ্যালয় (উত্তর পাড়া)  নবীপুর সরকারি প্রাথমিক বিদ্যালয় (পশ্চিম পাড়া)  লাপাং সরকারি প্রাথমিক বিদ্যালয়  দড়িলাপাং সরকারি প্রাথমিক বিদ্যালয়  চরলাপাং ২টি,  চরলাপাং সরকারি প্রাথমিক বিদ্যালয় (পশ্চিম পাড়া)  চরলাপাং সরকারি প্রাথমিক বিদ্যালয় (পূর্ব পাড়া)  ফতেহপুর সরকারি প্রাথমিক বিদ্যালয়  নরসিংহপুর সরকারি প্রাথমিক বিদ্যালয়  মাধ্যমিক বিদ্যালয় মাধ্যমিক বিদ্যালয় রয়েছে ২টি ১/ নবীপুর সাতাগাঁ আদর্শ উচ্চ বিদ্যালয় ২/ লাপাং উচ্চ বিদ্যালয়  পুরুষ মাদ্রাসা  মাদ্রাসা রয়েছে ২টি ১/ নবীপুর মদিনাতুল উলুম সিরাজিয়া ইসামিয়া মাদ্রাসা ও এতিমখানা ২/ ফতেহপুর মাদ্রাসা  মহিলা মাদ্রাসা  মহিলা মাদ্রাসা রয়েছে ৩টি ১/ নবীপুর আয়েশা সিদ্দিকা (রাঃ) মহিলা মাদ্রাসা ২/লাপাং মহিলা মাদ্রসা ৩/ চিত্রি মহিলা মাদ্রাসা (দক্ষিণ চিত্রি)   যোগাযোগ ব্যবস্থা  নবীনগর পশ্চিম ইউনিয়ন নবীনগর সদরের সাথে পাকা রাস্তা ও নদী পথে যাতায়াত করতে হয়,  নবীপুর ও লাপাং এবং দড়িলাপাং  গ্রাম থেকে নবীনগর যেতে পাকা রাস্তার মাধ্যমে অটো রিক্সার মাধ্যমে যাওয়া যায়, চিত্রি ও চরলাপাং গ্রামকে নৌপথ পারি দিয়ে যেতে হয়,ফতেহপুর ও নরসিংপুর কে সাকো পার হয়ে নবীনগরের সাথে তারা তারি যাতায়াত করতে পারে,,   খাল ও নদী  নবীনগর পশ্চিম ইউনিয়নের পাশ দিয়ে বয়ে গেছে তিতাস ও মেঘনা নদী,নবীপুর ও চিত্রির মধ্যে দিয়ে বয়ে গেছে তিতাস নদী,চিত্রি গ্রামের পশ্চিম পাশ দিয়ে বয়ে গেছে মেঘনা নদী,চরলাপাং গ্রামের চার পাশ দিয়ে মেঘন নদী ও মেঘনা নদীর শাখা বয়ে গেছে,,   হাট-বাজার  নবীনগর পশ্চিম ইউনিয়নের মধ্যে ঐতিয্য বাহি বাজার রয়েছে তার মধ্যে নবীপুর বাজার, চিত্রি বাজার, চরলাপাং বাজার নরসিংপুর বাজার ফতেহপুর বাজার,, তার মধ্যে বর্তমানে নবীপুর বাজার হুব জনপ্রিয় যেখানে প্রতি দিন বাজার বসে ,নবীপুর বাজারের সাথে নবীনগরের যোগাযোগ ব্যবস্তা হুব ভালো হওয়াতে নবীনগর পশ্চিম ইউনিয়নের মানুষ তাদের নিত্য প্রয়োজনীয় জিনিস পেতে পারে, নবীপুর বাজারে রয়েছে একটি প্রাইভেট হসপিটাল, একটি সরকারি ইউনিয়ন স্বাস্থ ও পরিবার কল্যাণ পরিষদ ,ব্যাংকিং সেবা,আর অন্যান্য প্রয়োজনীয় জিনিস রয়েছ।   দর্শনীয় স্থান    জনপ্রতিনিধি    আরও দেখুন   নবীনগর উপজেলা  নবীনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নবীনগর উপজেলার ইউনিয়ন
thumb|upright=1.3|লাওসের একটি কাঠের পদসেতু thumb|upright=1.3|ইয়েমেনের শাহারা জেলায় একটি পদসেতু পদসেতু (footbridge), পথচারী সেতু (pedestrian bridge) বা পথচারী পারাপার সেতু (pedestrian overpass বা pedestrian overcrossing) কেবলমাত্র পায়ে হাঁটা পথচারীদের জন্য বিশেষভাবে নির্মিত সেতুকে বোঝায়।Oxford English Dictionary পদসেতু বলতে মূলত ভূমি থেকে উঁচুতে দুইটি বিন্দুর মধ্যে সংযোগ স্থাপনকারী কাঠামোকে বোঝায়। তবে ভূমির কাছাকাছি অবস্থিত কাঠামোকেও পদসেতু বলা হতে পারে, যেমন আর্দ্র, জলাভূমির উপরে স্থাপিত তক্তাবিছানো পথকেও পদসেতু বলা হতে পারে।Oxford English Dictionary পানির মধ্যে পাথরের চাঙড় ফেলে পায়ে হেঁটে পার হবার ব্যবস্থা কিংবা গাছের গুঁড়ি ফেলে পার হবার ব্যবস্থা পদসেতুর সবচেয়ে পুরাতন ও সরল কিছু উদাহরণ। বর্তমানে কংক্রিট, ইটপাথর বা ইস্পাতের পদসেতু নির্মাণ করা হয়। কিছু কিছু ক্ষেত্রে পদসেতুগুলি ক্রিয়াবাদী ও শৈল্পিক উভয় ভূমিকা পালন করতে পারে।   অপেক্ষাকৃত অনুন্নত দেশগুলিতে পদসেতুগুলি কোনও লোকালয়ের অধিবাসীদের জন্য চিকিৎসাকেন্দ্র, বিদ্যালয়, ব্যবসাপ্রতিষ্ঠান ও বাজারে যাবার পথের গুরুত্বপূর্ণ সংযোগস্থল হতে পারে। এসব ক্ষেত্রে স্থানীয় উপাদান ও শ্রম ব্যবহার করে সহজে নির্মাণযোগ্য ও টেকসই পদসেতু নির্মাণের জন্য সরল ঝুলন্ত সেতুর বিভিন্ন নকশা প্রয়োগ করা হতে পারে।   পাশাপাশি দুইটি ভবনের দুইটি একই তলার মধ্যে সংযোগস্থাপনকারী একটি ঢাকা পদসেতুকে কখনও কখনও আকাশপথ বলে। কিছু কিছু সেতুতে পথচারীদের পাশাপাশি বাইসাইকেল চালকদের চালনার সুবিধা থাকে; এগুলিকে সবুজ সেতু বলে এবং এগুলি একটি টেকসই পরিবহন ব্যবস্থার একটি গুরুত্বপূর্ণ অংশ।    অনেক সময় পদসেতুগুলি পথচারীদেরকে জলপথ বা রেলপথ অতিক্রম করতে সাহায্য করে, যেখানে কাছাকাছি অন্য কোনও পথ থাকে না। এছাড়া এগুলি ব্যস্ত সড়কের উপর দিয়ে নির্মাণ করা হতে পারে, যাতে পথচারীরা যানচলাচলে ব্যাঘাত না করে নিরাপরে রাস্তা পার হতে পারে। শেষোক্ত পদসেতুগুলি হল একধরনের পথচারী পৃথকীকরণ কাঠামো (Pedestrian separation structure)। সাধারণত বিদ্যালয় বা হাসপাতালের কাছে কিংবা পথচারীর পারাপারের অনুপস্থিতিতে এগুলি বিদ্যমান থাকে।   আরও দেখুন   ফুটপাত  পথচারী পৃথকীকরণ কাঠামো  (অধি-পারাপার) পদপথ  হাঁটাপথ  চাঁদোয়া হাঁটাপথ  বন্যপ্রাণী পারাপার    তথ্যসূত্র    বহিঃসংযোগ  How To Build a Footbridge  Timber Pedestrian Bridge Images  Category:পদসেতু Category:যানচলাচলের ধরন অনুযায়ী সেতু Category:পথচারী অবকাঠামো  Category:বাগানের বৈশিষ্ট্য  Category:ভূদৃশ্য স্থাপত্য
থাম্ব|খালি নরম মলাট থাম্ব|আঠার বাঁধাই নরম মলাটের বই বলতে পুরু কাগজ বা কদাচিৎ কাগজের ফলক (পেপারবোর্ড) দিয়ে তৈরি মলাট সেলাই বা স্টেপলের  পরিবর্তে আঠা দিয়ে আটকে বাঁধাই করা বইকে বোঝায়। একে ইংরেজিতে পেপারব্যাক, সফটকভার, সফটব্যাক, ইত্যাদি নামে ডাকা হয়। এর বিপরীতে শক্তমলাটের বইগুলির (ইংরেজিতে হার্ডকভার বা হার্ডব্যাক) মলাট কার্ডবোর্ড, কাপড়, চামড়া, কাগজ বা প্লাস্টিক দিয়ে তৈরি ও বাঁধানো হয়।   ইংরেজিভাষী বিশ্বে নরম মলাটে বাঁধানো অপেক্ষাকৃত সস্তা বইগুলি ১৯শ শতক থেকে পুস্তিকা (প্যামফলেট), সস্তা খেলো উপন্যাস (ইয়েলোব্যাকস বা ডাইম উপন্যাস) ও বিমানবন্দরে বিক্রয়কৃত উপন্যাসের আকারে বিদ্যমান।See, for example, the Tauchnitz editions. আকারের উপর ভিত্তি করে  আধুনিক নরম মলাটের বইগুলির স্বতন্ত্র প্রকারভেদ যেতে পারে। যেমন মার্কিন যুক্তরাষ্ট্রে "ম্যাস-মার্কেট পেপারব্যাক" (গণবাজারের নরম মলাটের বই) এবং আরও বড় ও টেকসই "ট্রেড পেপারব্যাক" (উচ্চমানের নরম মলাটের বই) - এই দুইয়ের মধ্যে পার্থক্য করা হয়। যুক্তরাজ্যে নরম মলাটের বইগুলি "এ-ফরম্যাট", "বি-ফরম্যাট" এবং বৃহত্তম "সি-ফরম্যাট" এই তিনটি আকারে পাওয়া যায়।  সাধারণত যখন কোনও প্রকাশক কোনও বই স্বল্প খরচে প্রকাশ করার সিদ্ধান্ত নেন, তখন বইটির নরম মলাটের সংস্করণ জারি করা হয়।    তথ্যসূত্র   বিষয়শ্রেণী:বইয়ের বিন্যাস বিষয়শ্রেণী:বই প্রকাশনা বিষয়শ্রেণী:বইয়ের পরিভাষা